На ўзроўні прафтэхадукацыі найбуйнейшая ў Віцебскай вобласці ўстанова сельскагаспадарчага профілю прапануе спецыяльнасці “Тэхнічнае забеспячэнне сельскагаспадарчых работ. Эксплуатацыя і рамонт аўтамабіля” (для выпускнікоў 9 і 11 класаў) і “Грамадскае харчаванне. Гандлёвая справа” (для выпускнікоў 9 класа). За час падрыхтоўкі па першай з названых спецыяльнасцей навучэнцы набываюць запатрабаваныя кваліфікацыі “вадзіцель аўтамабіля катэгорыі C”, “трактарыст-машыніст сельскагаспадарчай вытворчасці катэгорый А, B, С, D” і “слесар па рамонце сельскагаспадарчых машын і абсталявання 3 разраду”. Маладыя спецыялісты сферы гандлю і грамадскага харчавання выходзяць са сцен каледжа з кваліфікацыямі “кухар 3 разраду”, “прадавец 4 разраду”.